მაილი საირუსი

**მაილი რეი საირუსი** (; დ. 23 ნოემბერი 1992 წელი, ნეშვილი) — ამერიკელი მომღერალი და მსახიობი. ფართოდ გახდა ცნობილი Disney Channel-ის სერიალ ჰანა მონტანაში მონაწილეობით, სადაც მთავარ როლს ასრულებდა.

## ცხოვრების ადრეული წლები 
მაილი საირუსი დაიბადა 1992 წლის 23 ნოემბერს ნეშვილში.მისი მშობლები არიან ლეტიცია ტიშ საირუსი და ბილი რეი საირუსი - ამერიკელი როკ მომღერალი.მიუხედავად ბილი რეის ხმის ჩამწერი სტუდიის წინააღმდეგობისა, საირუსის მშობლები საიდუმლოდ დაქორწინდნენ 1992 წლის 28 დეკემბერს. მშობლებმა მაილის Destiny Hope (ბედის იმედი) დაარქვეს, რადგან მათ სწამდათ, რომ ის ბევრს მიაღწევდა. მას ჰქონდა ზედმეტსახელი „Smiley“, რადგან ის ხშირად იღიმებოდა. მოგვიანებით ზედმეტსახელი შემოკლდა და მიიღო კარგად ნაცნობი სახე - Miley (მაილი), რომელიც სინამდვილეში სახელი სულაც არ არის. მაილი გაიზარდა 500 აკრი ფართობის მქონე ფერმაში, რომელიც მდებარეობდა ფრანკლინში, ტენესის შტატში, ნეშვილიდან დაახლოებით ერთი საათის სავალზე. აქ ის სწავლობდა „Heritage Elementary“ სკოლაში. ის მონათლულია, როგორც ქრისტიანი (ბაპტისტი). მაილის ჰყავს ორი ნახევარ ძმა და ერთი ნახევარ და - ტრეისი და ბრენდი (ლეტიცია ტიშ საირუსის შვილები წინა ქორწინებიდან), კრისტოფერ კოუდი (ბილი რეის ვაჟი წინა ურთიერთობიდან), როდესაც ბილი რეიმ ტრეისი და ბრენდი შვილად აიყვანა, ისინი ჩვილები იყვნენ. ის ასევე ალიმენტს უხდიდა კოუდის, რომელიც მაილის მსგავსად 1992 წელს დაიბადა და იზრდებოდა სამხრეთ კაროლინაში დედასთან ერთად. მაილის მშობლებს მის შემდეგ კიდევ ორი შვილი შეეძინათ ბრაისონი და ნოე. ტრეისი, ბრენდი და ნოეც ასევე შემოქმედების სამყაროს მიეკუთვნებიან. ტრეისი არის ვოკალისტი და გიტარისტი და ელექტრონულ პოპ ჯგუფ Metro Station-ის წევრი. ნოე გახდა მსახიობი, ხოლო ბრენდი — გიტარისტი.

თავის დროზე მსახიობმა და მომღერალმა დაამთავრა საშუალო სკოლა, შემდეგ კი მეცადინეობდა კერძო მასწავლებელთან სცენურ ხელოვნებას. 2001 წელს საირუსი ოჯახთან ერთად საცხოვრებლად ქალაქ ტორონტოში გადავიდა, სადაც მამამისს იღებდნენ სერიალში - „Doc“, თეატრით მაილი დაინტერესდა ცხრა წლისას როდესაც ოჯახი სწორედ იქ ცხოვრობდა, როდესაც ბილი რეიმ ის წაიყვანა ფილმ „მამა მიას“ სანახავად, მაილიმ მას განუცხადა, რომ მსახიობობა სურდა. ამის შემდეგ მან სწავლა განაგრძო არმსტრონგის სამსახიობო სტუდიაში.

## კარიერა 
მაილიმ  პირველად „Doc-ში“ შეასრულა კაილის როლი. 2003 წელს კი ითამაშა ტიმ ბარტონის ფილმში „დიდი თევზი“. ის  თორმეტი წლის იყო, როდესაც პირველად მიიწვიეს დისნეის კინოსტუდიაში.კასტინგის შემდეგ კი საბოლოო ჯამში  დაამტკიცეს  სერიალ ჰანა მონტანაში მთავარ როლზე. მან თავის სამსახიობო კარიერის პიკს სწორედ ამ სერიალში მიაღწია, ის ძალიან მალე გახდა საოცრად პოპულარული. მომღერლის კარიერაზე მსახიობი ჩაფიქრდა, როდესაც შეასრულა სიმღერები სერიალში. ამ  მუსიკას დიდი პოპულარობა ჰქონდა. რვა სიმღერა  ნამდვილი ჰიტი გახდა. 2009 წელს ასევე გადაიღეს ამავე სახელწოდების ფილმი.

მოგვიანებით მაილიმ ხელი მოაწერა კონტრაქტს ერთ-ერთ ცნობილ ხმისჩამწერ სტუდიასთან – ოთხი ალბომის ჩაწერაზე.
მისი პირველი ალბომი გამოვიდა 2006 წლის 24 ოქტომბერს (ჰანა მონტანას საუნდტრეკი), საუნდტრეკი პირველ ადგილზე მოხვდა ბილბორდ 200-ში.
2007 წლის 26 ივნისს კი თავისი პირველი სტუდიური ალბომი „შეხვდით მაილი საირუსს/Meet Miley Cyrus“ გამოუშვა, ოღონდ მასში შედიოდა ასევე მხოლოდ ჰანა მონტანას სიმღერები, ეს ალბომი მოხვდა ასევე პირველ ადგილზე ბილბორდ 200-ში, გაიყიდა 326 ათასი ასლი პირველ კვირაში, სულ გაყიდულია 3,226,000. ამ უკანასკნელმა დიდი პოპულარობა მოუტანა.იგი მუსიკალურ კარიერას დღესაც დიდი წარმატებით აგრძელებს და მსოფლიო ტოპ 10-ეულებშიც მისი სიმღერები წინა ადგილებს იკავებს.

[thumb|right|მაილი [Best of Both Worlds Tour-ზე]]

2008 წლის 5 აპრილს კი მან ჯილდო მიიღო ბავშვთა არჩევნების კომიტეტისაგან, როგორც საუკეთესო გოგონა მომღერალმა.
მაილიმ 2008 წლის 22 ივლისს გამოუშვა ალბომი — „Breakout“ ასევე ეს ალბომიც მოხვდა ბილბორდ 200-ში პირველ ადგილზე, აღსანიშნავია რომ 2010 წლის ივლისში გაიყიდა ამ ალბომის 1.5 მილიონი ასლი აშშ-ში. 2009 წლის 31 აგვისტოს — „The Time Of Our Lives“, ეს ალბომი კი მოხვდა მე-2 ადგილზე ბილბორდში, ასევე ბილბორდში ოღონდ პირველ ადგილზე მოხვდა ფილმ ჰანა მონტანას საუნდტრეკი 2009 წელს და სერიალის ჰანა მონტანა 3-ის მე-2-ზე. 2010 წლის 18 ივნისს — „Can't Be Tamed“, ასევე ესეც მოხვდა ბილბორდ 200-ში, მაგრამ მე-3 ადგილზე, ალბომმა გაამართლა და მას უკვე აქვს „ოქროს ალბომის“ წოდება, ამ ალბომმა გაყიდვების რაოდენობით მაილის ალბომების ისტორიაში რეკორდი მოხსნა.

მისმა პირველმა ტურნემ „Best of Both Worlds Tour“ (2007/2008, 18 ოქტომბრიდან - 31 იანვრამდე), რომელიც დისნეის მიერ იყო ორგანიზებული რეკორდი მოხსნა ბილეთების გაყიდვის ტემპების მხრივ. მან ასევე გაიმარჯვა „ბილბორდის საკონცერტო ტურების დაჯილდოებაზე“. ტურის დროს სულ 71 შოუ ჩატარდა და დისნეიმ $54 მილიონი მოგება ნახა. კონცერტები ტარდებოდა მხოლოდ ამერიკის კონტინენტზე და ამიტომ ფანების მცირე რაოდენობამ შეძლო კონცერტებზე დასწრება, ამიტომ დისნეიმ გადაიღო ფილმი, რომელიც ამ ტურნეზე იყო დაფუძნებული. ფილმის ბიუჯეტი მხოლოდ 7 მილიონი დოლარი იყო, მაგრამ საბოლოოდ მან $70,642,036 მილიონი გამოიმუშავა.

აღსანიშნავია, რომ 2009 წელს მან მიიღო ჯილდო წლის საუკეთესო სიმღერისათვის „The Climb“, ეს სიმღერა არის ამერიკული კონკურსების ყველაზე მოთხოვნადი სიმღერა. „American Idol-ის“ ისტორიაში ამ სიმღერამ რეკორდი მოხსნა, შესარჩევ ტურებზე ძალიან ბევრი მღეროდა. ასევე დასახელებული იყო გრემზეც 2010 წელს.
მისმა გამოსვლამ „Teen Choice Awards 2009-ზე“ წლის საუკეთესო გამოსვლებში მე-3 ადგილი დაიკავა სადაც მან შეასრულა სიმღერა „Party in the U.S.A.“.

[thumb|right|მაილი [Wonder World Tour-ზე]]
2009 წელს მაილის ჰქონდა ტურნე, სახელწოდებით „Wonder World Tour“, რომელიც იმ წლისთვის მსოფლიოს მასშტაბით პირველი იყო თავის კომერციული მოგებით — (2009, 14 სექტემბრიდან - 29 დეკემბრამდე), ტურნეს მთლიანი მოგება $67,159,793 იყო. მაილის კი აქედან მხოლოდ 21 მილიონი ერგო.
აღსანიშნავია რომ, ამ ტურნეს დროს, როცა მაილი იმყოფებოდა ლონდონში, მან რეკორდი მოხსნა, London 02 არენა ხალხმრავლობას არ უჩივის, მაგრამ მაილის კონცერტის დროს დაფიქსირდა ყველაზე მეტი მაყურებელი ამ დარბაზში, ასევე ლონდონში მაილის კონცერტისთვის ყველა ბილეთი გაიყიდა ზუსტად 10 წთ-ში შემოტანისთანავე.

2009 წლის მარტში მაილიმ გამოუშვა ავტობიოგრაფიული წიგნი Miles to Go, სადაც ის აღწერს თავის ბავშვობას და გზას წარმატებისკენ. წიგნი საბავშვო ბესტსელერების სიაში პირველ ადგილზე აღმოჩნდა და ნიუ-იორკ ტაიმზმა მაილი ყველაზე გაყიდვად ავტორად დაასახელა.

2010 წელს გამოვიდა ფილმი „უკანასკნელი სიმღერა“. იგი წარმოადგენს ნიკოლას სპარკსის რომანის ეკრანიზაციას. წიგნი რომლის მიხედვითაც ფილმი გადაიღეს არის მწერლის ერთადერთი წიგნი,რომელიც თავიდანვე იმ მიზნით დაწერა, რომ მასზე ფილმი გადაეღოთ.

2012  წლის 4 მაისს გამოვიდა ფილმი LOL: Laughing Out Loud, რომელიც არის გადამუშავებული ვერსია 2008 წლის ფრანგული ფილმის LOL (Laughing Out Loud). მაილი მთავარ როლშია, ასევე მონაწილეობენ მსახიობები დემი მური და ეშლი გრინი.

2012 წლის იანვარში მაილიმ გამოუშვა ახალი ვიდეო რგოლი ბობ დილანის სიმღერაზე „You're Gonna Make Me Lonesome When You Go“, მისმა შესრულებამ კრიტიკოსების დიდი მოწონება დაიმსახურა: „თუ არსებობს რამე, რაც მაილი საირუსის, როგორც მომღერლის ზრდაზე მეტყველბს, ეს არის ბობ დილანის სიმღერის ქავერის შესრულება და რაც მთავარი კარგი შესრულება.“

## მედია 
ფორბსმა მაილი დაასახელა მე-13 ადგილას მსოფლიოს ყველაზე გავლენიან ცნობილ ფიგურებში 2010 წელს, შემოსავალი 48 მილიონი, 2009 წელს 29-ე ადგილზე, შემოსავალი 25 მილიონი,
ხოლო 2008 წელს 35-ე, შემოსავალი  ისევ 25 მილიონი. 
2010 წელს კი გამოაქვეყნა ყველაზე მაღალანაზღაურებადი სელებრითების სია 30 წელს ქვემოთ და ამ სიაში მაილიმ მე-4 ადგილს დაიკავა. ხოლო ჰოლივუდის ყველაზე მაღალანაზღაურებად ქალბატონებში მე-8 ადგილი, მდიდარ ქალ მომღერლებში კი მე-19.

Billboard Magazine/ჟურნალმა ბილბორდმა 2009 წელს დაასახელა მე-4 ადგილას ყველაზე გაყიდვად ქალ მომღერლად.

2008 წლის აპრილში ფორბსმა დაასახელა ათ უმდიდრეს ბავშვებში და მოზარდებში 8 დან 16 წლამდე პირველ ადგილზე.

2011 წელს კი მაილიმ დაიკავა პირველი ადგილი „ჰოლივუდის ათ ყველაზე მდიდარ თინეიჯერებში“, 120 მილიონით.

2011 წელს ამერიკულმა ჟურნალმა როლინგ სტოუნმა გამოაქვეყნა „პოპის დედოფალთა სია“, სია 16 მომღერლისგან შედგება და მათ თანმიმდევრობას 2009-2011 წლების რეიტინგი განსაზღვრავს. მაილიმ ამ სიაში მე-8 ადგილი დაიკვა.

## პირადი ცხოვრება 
2006-2007 წლებში ხვდებოდა ნიკ ჯონასს, ჯგუფ ძმებ ჯონასებიდან, პირველი დაშორების შემდეგ მაილიმ მას მიუძღვნა სიმღერა 7 Things, სადაც ხშირად არის ნახსენები სიტყვა — სიძულვილი, შერიგების შემდეგ კი ერთად დაწერეს სიმღერა Before the Storm, მაგრამ 2007 წელს საბოლოოდ დაასრულეს ურთიერთობა.

2008-2009 წლებში ხვდებოდა მოდელ ჯასტინ გასტონს, მაილიმ მათი 9 თვიანი ურთიერთობა დაამთავრა 2009 წლის ივნისში,სანამ წავიდოდა ფილმ  უკანასკნელი სიმღერის გადაღებებზე. შემდეგ მან დაიწყო ურთიერთობა ლიამ ჰემსვორტთან, (ამავე ფილმის მსახიობთან). მოგვიანებით მაილიმ მას თავისი „პირველი სერიოზული შეყვარებული“ უწოდა. ისინი რამდენიმეჯერ დაშორდნენ ერთმანეთს.

2012 წლის 6 ივნისს საირუსმა განაცხადა, რომ ის და ლიამი დაინიშნენ.
ლიამ ჰემსვორტმა მაილის ცოლობა 31 მაისს  შესთავაზა და მომავალ მეუღლეს 3.5-კარატიანი ბრილიანტის ბეჭედი აჩუქა ნიშნობის აღსანიშნავად. 2013 წლის სექტემბერში კი დაცილდნენ ერთმანეთს. 2016 წლიდან კვლავ განაახლეს ურთიერთობა და 2018 წლის 23 დეკემბერს ქორწილი გადაიხადეს. 2019 წლის აგვისტოში გამოაცხადეს დაშორების შესახებ და 2020 წლის იანვარში ოფიციალურად დასრულდა მათი დაცილება.

## ფილმოგრაფია 
## დისკოგრაფია 
;სტუდიური ალბომები
* *Meet Miley Cyrus* (2007)
* *Breakout* (2008)
* ''Can't Be Tamed* (2010)
* *Bangerz* (2013)
**Miley Cyrus & Her Dead Petz* (2015)
**Younger Now* (2017)
* *She Is Coming* (2019)
* *Plastic Hearts* (2020)
* *Endless Summer Vacation* (2023)
* *Something Beautiful'' (2025)

## ტურნეები 
* Best of Both Worlds Tour (2007–08)
* Wonder World Tour (2009)
* Gypsy Heart Tour (2011)
* Bangerz Tour (2014)
* Milky Milky Milk Tour (2015)

## ჯილდოები და ნომინაციები 
## რესურსები ინტერნეტში 
* ოფიციალური საიტი
* ოფიციალური Facebook
* ოფიციალური Myspace
* 
* 

## სქოლიო 
კატეგორია:დაბადებული 1992
კატეგორია:ამერიკელი მსახიობები
კატეგორია:ამერიკელი პოპ-მომღერლები
კატეგორია:მაილი საირუსი
კატეგორია:დაბადებული 23 ნოემბერი
კატეგორია:ცოცხალი ადამიანები